Soledad Gallego Díaz és des d’avui diumenge 10 de juny la sisena directora del diarEl País i la primera dona en arribar a aquest càrrec en els 42 anys de vida del mitjà. La veterana periodista ha estat guardonada amb diferents premis al llarg de la seva trajectòria professional, el darrer en rebre va ser l’Ortega y Gasset de Periodisme aquest mateix any. L’any 2016 l’Associació de Dones Periodistes de Catalunya la va distingir amb el Premi Margarita Rivière al rigor periodístic amb visió de génere.
comunicació | 10/06/2018
Soledad Gallego Diaz, al mig, recollint el Premi Margarita Rivière que atorga l'ADPC. (Foto: arxiu Dones Digital - Rosmi)
Redacció.- Segons un estudi realitzat al setembre de 2017 per l’Associació de Dones Periodistes de Catalunya (ADPC), a Espanya només el 13% dels mitjans escrits d’informació general tant en format paper com digital tenen al capdavant una dona. Aquest percentatge es redueix encara més si focalitzem entre els diaris en paper més llegits de l’Estat, és a dir, els diaris de referència. Amb aquest nomenament, Soledad Gallego Díaz s’ha convertit en la segona dona en dirigir un dels 15 diaris en paper més llegits. Ángeles Rivero Velasco, de La Nueva España de Asturias, va ser la primera.